|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | ……………..2021 nr |
|  |  |

**Kasutusloa andmine (Tallinna mnt 41)**

**1. ASJAOLUD JA MENETLUSE KÄIK**

02.06.2021 ehitisregistri keskkonda laekus läbivaatamiseks kasutusloa taotlus nr 2111371/13373 Tallinna mnt 41 (katastritunnus 51102:001:0153) asuva kaubandushoone (ehitisregistri kood 118010052) katusele rajatud päikeseelektrijaamale. Taotlusele on lisatud ehitusprojekt „2020042921\_EP\_PVpaigaldusprojekt“, projekteerija NAPS SOLAR ESTONIA OÜ, ning vajalik teostusdokumentatsioon.

Ehitusprojektiga on lahendatud Tallinna mnt 41 kaubandushoone katusele paigaldatavate päikesepaneelide ühendamine hoone elektripaigaldisega ning selle kaudu VKG ELEKTRIVÕRGUD OÜ elektrivõrguga. Ehitusprojekt on koostatud hoone tehnosüsteemide muutmiseks.

Teostatud ehitustööd täies mahus vastavad 25.11.2020 antud ehitusloale nr 2012271/40133 ja ehitusloa menetluse raames kooskõlastatud ehitusprojektile.

02.06.2021 ehitisregistri keskkonnas, koduleht [www.ehr.ee](http://www.ehr.ee), on genereeritud kasutusloa eelnõu nr 2112371/10340, menetluse nr 262132 ning eelnõu suunatud kooskõlastamiseks Päästeameti Ida päästekeskusele, VKG Elektrivõrgud OÜ-le ja Narva Linnavalitsuse Arhitektuuri- ja Linnaplaneerimise Ameti spetsialistidele.

Kõik kaasatud isikud hindasid Tallinna mnt 41 kaubandushoone katusel teostatud ehitustööd nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis on avastatud puuduseid ning ehitisregistri elektroonilise keskkonna kaudu mitu korda kasutusloa taotlus on tagastatud puuduste kõrvaldamiseks. 05.10.2021 lõplikult kõrvaldatud puudustega ehitusdokumentatsioon on ehitisregistri elektroonilises keskkonnas taotleja poolt taas esitatud ning 11.10.2021 kõik kaasatud isikud kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt rekonstrueeritud kaubandushoonele aadressiga Tallinna mnt 41 kasutusloa andmisest keeldumise põhjused puuduvad ning võib anda kasutusloa.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

**3. OTSUS**

Väljastada Tallinna mnt 41 asuva kaubandushoone katuseosale rajatud päikeseelektrijaamale kasutusluba.

**4. RAKENDUSSÄTTED**

* 1. Korraldus jõustub seadusega sätestatud korras.
  2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Ants Liimets Üllar Kaljuste

Linnapea Linnasekretär